Visions- / udviklingsplan

Indholdsfortegnelse
Forord / vision        ………...………………….……………………………………………………    2
Faciliteter        …...…………...……………………….……………………………………….     3 – 4
Trafikale forhold         …..………………………..……………………………………………..    5 - 6
Drift og energioptimerende tiltag         	..………..……………………………………………..    6
Rammer, synlighed og tilgængelighed      …..……………………………………………..    6 – 7
Et aktivt sted i vest      …..………………………………..…………………………..…………..    7
Inspiration og idebank        ………………………………..…………………………..…………..    7
Centret nu og fremover          ……………………………..…………………………..…………..    8

Forord
Denne visions- / udviklingsplan er udarbejdet af centrets bestyrelse primo 2016 i forsøget på at beskrive de drifts- og udviklingsmæssige planer der foreligger for at bevare og udbygge centrets status som et attraktivt samlingssted for centrets nuværende og kommende brugere.
Visions- / udviklingsplanen indeholder beskrivelse af såvel igangværende udvidelser samt projekter der stadig ligger på tegnebrættet, herunder en del energioptimerende tiltag samt foreliggende renoveringsplaner.
Centrets vision er til stadighed at råde over attraktive og fleksible faciliteter der kan rumme alle aldersgrupper, køn og nationalitet, de fleste sportslige aktiviteter inden for bredde- og eliteidræt, rumme andre aktivitetsformer og danne ramme for kulturelle oplevelser.
En vision der til dagligt synliggøres via en god foreningspleje, optimal drift og daglig fleksibilitet i en atmosfære der gør centret til et attraktivt samlingssted for egnens borgere.
Faciliteter
Centrets hidtidige faciliteter primært bestående af en boldspilshal, et springcenter, et motionscenter, skydebaner, omklædningsfaciliteter, mindre mødelokale, foyé samt div gangarealer m.v. viser sig nu ikke at være tilstrækkelig i forhold til centrets høje aktivitetsniveau.
Centret har derfor i længere tid arbejdet med et udvidelsesprojekt i form af opførelse af en rytmesal med tilhørende depot, nyt personalerum/kontor samt en general renovering af cafeterieområdet samt opførelse af knap 340 m2 ned langs sydsiden af Hal1 – udbygningen ned langs sydsiden af Hal1 forventes indrettet som ca. 220 m2 aktivitetslokale samt ca. 120 m2 depot – omtalte projekt opdeles i to etaper, hvor sidstnævnte udvidelse på 340 m2 henlægges til 2. etape 
Ovenstående projekt er nu endelig blevet godkendt og 1. etape forventes påbegyndt medio marts 2016 således at denne del allerede kan stå klar og tages i brug ifbm. sæsonstart 2016/2017 
1. etape

Planlagte projekt set i perspektiv bestående af en rytmesal på 320m2 samt knap 200m2 depot fordelt i to plan, kontor/personalerum m.v.

2. etape af centrets udvidelsesplan påtænkes at påbegyndes ultimo marts 2017 og stå klar til brug ultimo juni md.
Aktivitetslokalet er tiltænkt indrettet som motionscenter, dvs. at redskaber og maskiner fra centrets nuværende motionscenter flyttes og det gamle lokale vil gennemgå en renovering og få en multifunktionel funktion som opvarmningslokale, aktivitetslokale, foredragslokale, større mødelokale m.v. – depotrumsarealet er tiltænkt som depot tilknyttet Hal1
2. etape

2. etape ned langs sydsiden
af Hal1 set i perspektiv

Omfanget og placering af centrets udvidelsesplaner er fremkommet ud fra et foreningsbehov om ”mere gulvareal” primært anvendt til rytmegymnastik og som ekstra tilløbslængde ifbm. eks. springcenter.
Ud over ovenstående anvendelse skal den nye rytmesal ligeledes kunne anvendes som opvarmningslokale, foredragslokale, sovesal m.v. – dvs. den skal have en multifunktionalitet med mulighed for både at kunne anvendes som forlængelse af eks. springcenter samt adskilles som separat lokale med flere funktioner.

For at indfri alle ovenstående krav og funktionalitet er der allerede i projekteringsfasen indtænkt en optimal akustik, topmoderne lydanlæg, optimal lysindfald, dæmp bare lyskilder, foldevægsadskillelse ind til springcentret, gulvvarme, optimal luftudskiftning m.v. 

1. etape
Plantegning

Som det fremgår af ovenstående plantegning, er der med rytmesalens lidt forskudte placering, skabt mulighed for adgang til depotrummene fra såvel den nye som eks. hal.
Ved at rytmesalen er forskudt i forhold til eks. springcenter er der, når begge haller anvendes til spring samtidig, skabt frie randzoner hvor springerne evt. vil kunne udføre styrketræning m.v. og derved udnytte træningstiden optimalt.

Trafiksikkerhed og øvrige trafikale forhold

Centrets stadig voksende aktivitetsniveau har medført at trafikken op og ned af Idrætsvænget, som i dag er eneste adgangsvej til centret, Outrup Skole m.v., er blevet øget voldsomt igennem de senere år med dertil afledte gener så som :

Dårlig udsyn pga. holdende skolebusser ned langs skolens areal, Idrætsvænget er en blind vej og busser og andre tungere køretøjer benytter derfor centrets rundkørsel som vendepunkt, generelt for høj hastighed, manglende cykelsti m.v. 

For at sikre at de mange skolebørn der dagligt, ifbm. skoleidræt, kan færdes sikkert mellem skolen og idrætscenteret påtænker centret at etablere et hævet område i rødt asfalt samt forlænge eksisterende skolesti, således at skolebørnene og andre gående kan komme over til centret uden at skulle krydse rundkørslen.
Endvidere ønskes der fra centrets side at Idrætsvænget som helhed hastighedsreguleres med tydelig skiltning, gerne som 30 km. Zone

For evt. at kunne ændre på selve trafikmønstret, deltager centret i en arbejdsgruppe der p.t. arbejder aktivt på et lidt større projekt, omhandlende etablering af en helt ny adgangsvej direkte ind til centrets P-plads med tilslutning til mindre rundkørsel placeret på landevejen i byens udkant.    

Nævnte projekt, der endvidere indgår i udviklingsplanen for Outrup by, indebære bla. at biltrafikken til/fra center og skole kun vil kunne ske via denne evt. nye adgangsvej, dvs. at det påtænkes at Idrætsvænget spærres for biltrafik umildbart efter sidste sidevej, således at adgang denne vej kun kan ske for cyklister og gående.
Etablering af en mindre rundkørsel vil tilsvarende, ud over at til/frakørslen til den evt. nye adgangsvej gøres mere sikker, medvirke til at den generelle lidt for høje hastighed ned forbi Outrup Skole, helt naturligt reduceres og dermed skabe en øget sikkerhed. 

Drift og energioptimerende tiltag

Det er centrets hensigt at de oprindelige bygninger, der blev opført i 1972 – 1974 iht. datidens sparsomme bygningskrav, samt centrets øvrige bygningsmasse løbende skal gennemgå en gennemgribende energioptimering med henblik på at opnå en optimal drift.

Centret begyndte allerede tilbage i 2005 gradvist at udskifte flere af centrets strømslugende installationer, lige fra cirkulationspumper til driftstunge lyskilder, og frem til i dag er stort set alle energitunge installationer blevet udskiftet til nye og mere tidssvarende.
Ud over ovenstående er stort set alt ældre rørinstallation blevet udskiftet til rustfrit eller plast installation, lyskilder er udskiftet til spare pære og der er alle steder, hvor det kan svare sig, monteret bevægelsesfølere.

P.t. er centret i gang med at energioptimere alt på fjernvarmesiden – det gamle varmluftsanlæg der gav varme til den gamle hal er ved at blive udskiftet med strålevarme og centrets hidtidige udsugningssystem udskiftes til genvækstanlæg fra Exhausto, alle med varmeflade. Alle ældre loftrum, ydervægge ud til det fri samt det flade tag over cafeterieområdet efterisoleres.

Med igangværende energioptimering, der forventes færdigudført medio 2017, opnår centret en langt bedre driftsøkonomi, et teknisk anlæg der på lys, vand og varme siden er fuldstændig optimeret og co2/fugt styret ventilationsanlæg der giver et væsentligt forbedret indeklima til gavn for centrets mange brugere.  

Rammer, synlighed og tilgængelighed 

Det er centrets målsætning til stadighed at tilpasse såvel de ydre som indre rammer så lokalerne fremstår tidssvarende og anvendelig til et alsidigt og højt aktivitetsniveau.
Ud over at kunne tilbyde centrets nuværende mange brugere, foreningsliv m.v. optimale forhold, skal multifunktionelle løsninger til hver tid indtænkes, således at centrets lokaler er anvendelige til mange andre aktivitetsformer ud over de rent sportslige.
Outrup Kultur & Idrætscenter skal fremstå som et åbent og tilgængeligt center hvor alle aldersgrupper, både aktive og evt. ventende forældre, føler sig velkommen og godt tilpas således at en form for ejerskab breder sig ud blandt alle.
Centret skal til stadighed synliggøres via en åben og tilgængelig ledelse, være at finde på sociale medier så som Facebook, egen hjemmeside, avisannoncering m.m.
Centrets caféområde og øvrige opholdsområder skal til hver tid være tilgængelige som opholdsrum for ventende forældre eller andre der bare ønsker et sted at sidde og slappe af eller udføre andre gøremål - højhastigheds Wi-fi dækning skal være tilgængelig overalt i centrets opholdsrum samt i hovedparten af centrets øvrige lokaler. 

Et aktivt sted i vest 

Outrup Kultur & Idrætscenter ønsker at være egnens foretrukne samlingssted, et center der bare summer af liv med plads til alle og samtlige aktivitetsformer.
Centret ønsker at bevare og støtte op om de aktivitetsformer der i dag forefindes i og omkring centret, dvs. skoleidræt, håndbold, gymnastik, badminton, ældreidræt, skydning, fodbold, tennis, krocket m.v. og positivt bidrage til at nye aktivitetsformer kan vinde indpas.
Centrets ønske om et højt aktivitetsniveau skal skabes via en fremsynet ledelse og en optimal foreningspleje, der skaber rum og muligheder for at de tilknyttede foreninger får bedst mulige trænings og turneringsforhold, samt giver dem medindflydelse og følelsen af ejerskab.
Ud over de rent sportslige aktiviteter skal centret, gerne i samarbejde med foreningslivet, lejlighedsvis kunne rumme arrangementer af mere kulturel karakter så som koncerter, foredrag, udstillinger, kræmmermarked, den årlige tilbagevendende julefrokost m.v.

Inspiration og idebank

For at sikre at den siddende bestyrelse, den daglige ledelse samt foreningerne konstant er opdateret om hvad der er trenden indenfor idrætslivet, nyeste rekvisitter, indretning og alternative aktivitetsformer m.v. arrangerer Outrup Kultur & Idrætscenter, som en del af foreningsplejen, lejlighedsvis på en inspirationstur således at nye ideer og tiltag kan opstå.

Outrup Kultur & Idrætscenter’s høje udlejningsniveau skabes primært i tæt samarbejde med foreningslivet, idet vi derved løbende er informeret om de enkelte foreningers ønsker og behov for haltid, således at vi hurtigt kan korrigere en evt. nedgang i udlejningen med nye aktiviteter fra vores idebank som bla. indeholder nye aktiviteter som danseskole, holdtræning ifbm. motionscentret, lokaleudlejning til fast tilknyttet fysioterapeut, lejlighedsvis Lan partys, aktive familie dage m.v.

Centret nu og fremover

Outrup Kultur & Idrætscenter vil nu og fremover tilstræbe at være en positiv medspiller overfor foreningslivet, Varde Kommune og andre aktører indenfor idrætslivet.

Centret skal fremover bevare sin status som egnens foretrukne samlingssted, med en kapacitet der både er i stand til at huse de fleste bredde sportsgrene samtidig med at der er plads til en eller flere sportsgrene på eliteplan.

Centret skal nu og fremover være at finde blandt Varde Kommunes bedst driftede centre med et udnyttelsesniveau der ligger helt i top 

  

Vi skal være Varde Kommunes ”Fyrtårn” indenfor gymnastikken men det er lige så vigtigt at huske at vi altid skal have plads til egnens breddeidræt og øvrige aktiviteter.

Denne Visions- / udviklingsplan tages op til revision efter behov eller senest hver 3. år